Turistrådet i Mariagerfjord skulle i løbet af 2012 være afviklet i fred og fordragelighed, men en ekstraregning på 700.000 kroner får nu kommunen til at skride ind øjeblikkeligt.

Når Mariagerfjord Kommune på torsdag med et bredt forlig godkender næste års budget - så strammer kommunen samtidig kursen overfor Mariagerfjord Turistråd. Med en beslutning på torsdag overtager Mariagerfjord Kommune nemlig øjeblikkeligt styringen af turistrådet. Sandsynligvis fordi Turistrådet pludselig mangler 700.000 kroner - oveni i de millionunderskud som Turistrådet har generet i sine to første leveår. Hvis Turistrådet skulle stejle eller brokke sig over beslutningen, så får de simpelthen ingen penge af kommunen.